wickkiey/tamil-wikipedia-chunked huggingface dataset:
# பாகைமானி

வடிவவியலில், **பாகைமானி** அல்லது **கோணமானி** (*Protractor*) கோணங்களை அளவிடும், பொதுவாக ஊடுபுகக்கூடிய *பேர்பெக்சாலான*, ஒரு சதுர, வட்ட அல்லது அரை வட்டக் கருவியாகும். இதில் பயன்படுத்தப்படும் அளவை அலகுகள் பொதுவாக பாகை (°) ஆகும். இது இயந்திர மற்றும் பொறியியல் தொடர்பான பல்வேறு பயன்பாடுகளில் பயன்படுகிறது, ஆனால் மிகவும் பொதுவான பயன்பாடு பள்ளிகளில் வடிவவியல் பாடங்களில் இருக்கும். சில பாகைமானிகள் எளிய அரைத் தட்டுக்களாகும். சரிவு கோணமானி போன்ற மேலும் மேம்பட்ட கோணமானிகளில், கோணம் அளவிட உதவும் ஒன்று அல்லது இரண்டு அசையும் கரங்கள் உண்டு.
# சொரூபானந்தர்

**சொரூபானந்தர்** அல்லது **சொரூபானந்த தேசிகர்** (Svarupananda Desikar) என்பவர் 15-ஆம் நூற்றாண்டில் வாழ்ந்த சைவ வேதாந்தி.  
தத்துவராயரின் குரு.  
சொரூபானந்தருக்குந் தத்துவராயர் தாய்மாமன் மகன்.  
சொரூபானந்தர் சேந்தமங்கலத்திலும், தத்துவராயர் வீரைமாநகரிலும் பிறந்து வாழ்ந்தனர்.  
திருவலஞ்சுழியில் வாழ்ந்தனர் என்றும் சொல்லப்படுகிறது.
# சொரூபானந்தர்

## கதை

- இருவரும் குருவைத் தேடிச் சென்றனர். தத்துவராயர் வடக்கு நோக்கிச் சென்றார். சொரூபானந்தர் செற்கு நோக்கிச் சென்றார்.
- திருப்பைஞ்ஞீலி என்னும் ஊரில் நாணற்புல் புதரில் அமர்ந்து சிவப்பிரகாசர் தவம் செய்துகொண்டிருந்தார். இவர் புதரிலிருந்து வெளியில் வரும்போது சொரூபானந்தர் கண்டு வணங்கிக் குருவாகப் பெற்றார். குரு கிடைக்காமல் திரும்பிய தத்துவப்பிரகாசர் திரும்பிவந்து சொரூபானந்தரைக் கண்டு குருவாக ஆக்கிக்கொண்டார்.
- சொரூபானந்தர் தத்துவராயரை மதிக்கவில்லை. எனவே அவரது மதிப்பைப் பெறத் தத்துவராயர் குருவைப் போற்றி 18 நூல்கள் எழுதினார். இவற்றை அடங்கல்முறை எனக் குறிப்பிடுகிறோம். இவற்றை இவரது ஆசிரியர் **கூந்தலை உடையவன் வாரி முடிக்கிறான் (தமிழ் தெரிந்தவன் பாடிய பாட்டு) என்றும், உலகியலுக்கு உதவாதவை என்றும்** கருதினார்.
- இப்படி ஆசிரியரின் நன்மதிப்பைப் பெறமுடியாத தத்துவராயர் கடலில் விழுந்து உயிர் துறக்கச் சென்றார். செய்தி அறிந்த சொரூபானந்தர் “அந்தக் குருவுக்கு வீங்கியை இங்கே வரச்சொல்லுங்கள்” என்றார்.
- ஆசிரியரின் கட்டளையை ஏற்று தத்துவராயர் மீண்டார். “இந்த நூல்கள் உனக்குப் பயன்படும். உலகியலுக்குப் பயன்படா” என ஆசிரியர் விளக்கினார்.
- அன்று தனக்கு உணவு படைப்பதற்கு முன் தத்துவராயர் ‘மோகவதைப் பரணி’ என்னும் நூலின் நடுப்பாகமாகச் ‘சசிவர்ண போதம்’ என்னும் பகுதியைப் பாடிக் குருவுக்குப் படைத்தார். குரு அதனைப் பாராட்டினார்.
- பின்னர் பெருந்திரட்டு, குறுந்திரட்டு ஆகிய நூல்களும் தத்துவராயரால் தொகுக்கப்பட்டன.
# சொரூபானந்தர்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# தி. சதாசிவம்

**தியாகராஜன் சதாசிவம்** (செப்டம்பர் 4, 1902 - நவம்பர் 22, 1997) இந்தியாவின் முன்னணி விடுதலைப் போராட்ட வீரரும், பாடகரும், பத்திரிகையாளரும், திரைப்படத் தயாரிப்பாளரும் ஆவார். இரா. கிருஷ்ணமூர்த்தியுடன் இணைந்து கல்கி வார இதழைத் தொடங்கியவர். கிருஷ்ணமூர்த்தியின் இறப்புக்குப் பின்னர் கல்கி இதழின் ஆசிரியராகப் பணியாற்றியவர். இவர் பிரபல கருநாடக இசைப் பாடகி எம். எஸ். சுப்புலட்சுமியின் கணவர் ஆவார்.
# தி. சதாசிவம்

## வாழ்க்கைக் குறிப்பு

கல்கி சதாசிவம் திருச்சி ஆங்கரை என்ற ஊரில் தியாகராஜன் ஐயர், மங்களம் ஆகியோரின் 16 பிள்ளைகளில் மூன்றாவதாகப் பிறந்தார். லாலா லஜபதி ராய், பிபின் சந்திர பால், பால கங்காதர திலகர், அரவிந்தர் ஆகியோரின் பேச்சுக்களால் கவரப்பட்ட சதாசிவம் இளம் வயதிலேயே விடுதலை இயக்கத்தில் தன்னை இணைத்துக் கொண்டார். சுப்பிரமணிய சிவாவைக் குருவாக ஏற்றுக் கொண்டார். இதனால் பள்ளியில் இருந்து விலகி பாரத சமாச இயக்கத்தில் இணைந்தார். பின்னர் இராசகோபாலாச்சாரி, மகாத்மா காந்தி ஆகியோரின் பால் ஈர்க்கப்பட்டு அறப் போராட்டத்தில் ஈடுபட்டார்.  
மூத்த மனைவி அபிதகுஜாம்பாள் வாயிலாக இராதா, விஜயா ஆகியோர் இவரின் பெண் பிள்ளைகள் ஆவர். 1936 சூலையில் சுப்புலட்சுமியை சந்தித்தார். முதல் மனைவி இறந்ததை அடுத்து சுப்புலட்சுமியை 10 சூலை 1940 அன்று மறுமணம் புரிந்தார்.
# தி. சதாசிவம்

## திரைப்படத் தயாரிப்புகள்

இவர் தன் மனைவி எம். எஸ். சுப்புலட்சுமியுடன் இணைந்து சந்திர பிரபா சினிடோன் எனும் திரைப்பட தயாரிப்பு நிறுவனத்தை நிறுவி, 1939-இல் சகுந்தலை எனும் திரைப்படத்தை தயாரித்தார். இத்திரைப்படத்தில் எம். எஸ். சுப்புலெட்சுமி சகுந்தலா கதாபாத்திரத்தில் நடித்தார்.
# தத்துவ அனுபவம்

**தத்துவ அனுபவம்** என்னும் நூலுக்கு மற்றொரு பெயர் நான்மணிமாலை.  
தத்துவராயர் என்பவர் இதன் ஆசிரியர்.  
காலம் 15-ஆம் நூற்றாண்டு.  
இது அடங்கல்முறை நூல்களில் ஒன்று.  
இதில் உள்ள 40 பாடல்கள் இவரது ஆசிரியர் சொரூபானந்தர் என்பவரைப் போற்றிப் பாடப்பட்டுள்ளன.
# தத்துவ அனுபவம்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# தத்துவ போதம்

**தத்துவ போதம்** என்னும் நூலுக்கு மற்றொரு பெயர் தசாங்கம்.  
தத்துவராயர் என்பவர் இதன் ஆசிரியர்.  
காலம் 15-ஆம் நூற்றாண்டு.  
இது அடங்கல்முறை நூல்களில் ஒன்று.  
இதில் உள்ள 10 பாடல்கள் இவரது ஆசிரியர் சொரூபானந்தர் என்பவரைப் போற்றிப் பாடப்பட்டுள்ளன.
# தத்துவ போதம்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# மார்த்தாண்ட பைரவ தொண்டைமான்

**ஸ்ரீ பிரகதாம்பாதாஸ் இராஜ மார்த்தாண்ட பைரவ தொண்டைமான் பகதூர்** (Raja Sri Brahdamba Dasa Raja Sir Martanda Bhairava Tondaiman) (26 நவம்பர் 1875 – 28 மே 1928) என்பவர் புதுக்கோட்டை சமஸ்தானத்தின் அரசராக 1886 முதல் 1928 மே 28 வரை இருந்தவர் ஆவார். ஆஸ்திரேலிய பெண்மணி மோலி பிங்கை திருமணம் செய்து கொண்ட காரணத்தால் ஆங்கிலேய அரசு இவரை பதவியில் இருந்து நீக்கியது. இவரது இயற்பெயர் மார்த்தாண்ட பைரவ பல்லவராயர். இவர் பல்லவராயர் பரம்பரையை சேர்ந்தவர். நவம்பர் 26, 1875 அன்று புதுக்கோட்டை இளவரசி ராஜாமணி சாஹிப் மற்றும் அவரது கணவர் எம்.ஆர்.ஆர். குழந்தைசாமி பல்லவராயர் சாஹிப் அவர்களுக்கு மூன்றாவது மகனாகப் பிறந்தார். சிறு வயதிலேயே, மன்னர் இராமச்சந்திர தொண்டைமான் அவர்களால் தத்தெடுக்கப்பட்டார்.
# தத்துவ சித்தி

**தத்துவ சித்தி** என்னும் நூலுக்கு மற்றொரு பெயர் கலிப்பா.  
தத்துவராயர் என்பவர் இதன் ஆசிரியர்.  
காலம் 15-ஆம் நூற்றாண்டு.  
இது அடங்கல்முறை நூல்களில் ஒன்று.  
இதன் கலிப்பாவில் 63 அடிகள் உள்ளன. அத்துடன் ஒரு வெண்பாவும் உள்ளது.  
பாடல்கள் இவரது ஆசிரியர் சொரூபானந்தர் என்பவரைப் போற்றிப் பாடப்பட்டுள்ளன.
# தத்துவ சித்தி

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# கூட்டல் நேர்மாறு

கணிதத்தில் ஓர் எண்ணின் **கூட்டல் நேர்மாறு** (*additive inverse*) என்பது அந்த எண்ணுடன் கூட்டக் கிடைக்கும் விடையானது பூச்சியமாக உள்ளவாறு அமையும் மற்றொரு எண்ணாகும்.  
:<math>a</math> என்னும் எண்ணின் கூட்டல் நேர்மாறு: <math>-a</math>
இதனை<math> -a = 0 - a </math> எனும் கழித்தலின் சுருக்க வடிவமாகக் (பூச்சியம் விடுபட்ட) கருதலாம்.  
எடுத்துக்காட்டுகள்:
- 7&nbsp;+&nbsp;(−7)&nbsp;=&nbsp;0, என்பதால் 7 இன் கூட்டல் நேர்மாறு -7
- −0.3&nbsp;+&nbsp;0.3&nbsp;=&nbsp;0என்பதால் −0.3 இன் கூட்டல் நேர்மாறு 0.3,.  
ஓர் எண்ணின் கூட்டல் நேர்மாறு என்பது அவ்வெண்ணின் எதிர் எண்ணாக இருக்கும்.  
ஒர் எண்ணின் கூட்டல் நேர்மாறு, கூட்டல் எனும் ஈருறுப்புச் செயலியின் கீழ் அமையும் நேர்மாறு உறுப்பு ஆகும். ஓர் எண்ணின் கூட்டல் நேர்மாறை அந்த எண்ணை −1 ஆல் பெருக்குவதால் அடையலாம். அதாவது, <math> -a = -1 \times a. </math>  
முழு எண்கள், விகிதமுறு எண்கள், மெய்யெண்கள் மற்றும் கலப்பெண்கள் ஆகிய எண்களுக்கெல்லாம் கூட்டல் நேர்மாறு உண்டு. ஏனென்றால் மேற்கூறிய எண்வகைகளின் கணங்களில் அவற்றின் எதிர் எண்களும் அடங்கும். ஆனால் இயல் எண்களின் கூட்டல் நேர்மாறு ஓர் இயல் எண்ணாக இல்லை. இதனால் இயல் எண்களின் கணம் கூட்டல் நேர்மாறு காணும் செயலைப் பொறுத்து அடைவு பெறவில்லை.  
கூட்டல் நேர்மாறு தனித்தன்மையதாய் இருக்க வேண்டுமாயின் அக்கூட்டல் செயலி சேர்ப்புப் பண்பு உடையதாய் இருக்க வேண்டும். எடுத்துக்காட்டாக, மெய்யெண்களின் கூட்டல் சேர்ப்புப் பண்பு கொண்டதாகையால் ஒவ்வொரு மெய்யெண்ணுக்கும் ஒரு தனித்த கூட்டல் நேர்மாறு உள்ளது.
# பகவதி (திரைப்படம்)

***பகவதி*** (*Bagavathi*) என்பது 2002ஆம் ஆண்டு வெளிவந்த தமிழ்த் திரைப்படம் ஆகும். இந்தத் திரைப்படம் ஏ. வெங்கடேசின் இயக்கத்திலும் பட்டுக்கோட்டை பிரபாகரின் திரைக்கதையிலும் விசயை முதன்மைக் கதைமாந்தராகக் கொண்டு வெளிவந்தது.
# பகவதி (திரைப்படம்)

## நடிகர்கள்

| நடிகர் | கதைமாந்தர் |  |
| --- | --- | --- |
| இரீமா சென் | அஞ்சலி |  |
| விசய் | பகவதி | } |
# பகவதி (திரைப்படம்)

## பாடல்கள்

| **இலக்கம்** | **பாடல்** | **பாடகர்கள்** | **நேரம் (நிமிடங்கள்:நொடிகள்)** |  |
| --- | --- | --- | --- | --- |
| 1 | *அள்ளு அள்ளு* | உதித்து நாராயண் | 05:23 |  |
| 2 | *அச்சமில்லை அச்சமில்லை* | சங்கர் மகாதேவன் | 03:43 |  |
| 3 | *ஜூலை மலர்களே* | கார்த்திக்கு, சாதனா சர்கம் | 04:48 |  |
| 4 | *கை கை* | சங்கர் மகாதேவன், அனுராதா சிறீராம் | 05:05 |  |
| 5 | *ஷையோ ஷையோ* | திம்மி, சாதனா சர்கம் | 05:23 |  |
| 6 | *விக்கல்* | விசய், வடிவேலு | 03:47 | } |
# முதிர் அகவையர்

**முதிர் அகவையர்** (*adult*) அல்லது **வயது வந்தோர்** என்பது மனிதர் அல்லது உயிரினங்களில் பொதுவாக இனப்பெருக்கத்திற்கு தகுதியான பூப்படைந்தவர்களைக் குறிப்பதாகும். மனிதரில் இந்தச் சொல்லிற்கு சமூகத்திலும் சட்டத்திலும் பிற சிறப்பு பொருள்களும் உள்ளன; காட்டாக சட்டப்படி பெரும்பாலான நாடுகளில் 18 அகவை எட்டியவர்கள் வயது வந்தோர் (மேஜர்) எனக் கருதப்படுகின்றனர். இது பல நாடுகளில் 14 முதல் 21 வரை மாறுபடுகிறது. சட்டத்தின் பார்வையில் இவர்கள் தனி நபர்களாகவும் கட்டற்ற நிலையில் முடிவுகள் எடுக்கக் கூடியவராகவும் பொறுப்பானவர்களாகவும் கருதப்படுகின்றனர்.  
முதிர்வடைதலை உடலியங்கியல், உளவியல் வளர்ச்சி, சட்டம், தனிநபர் நன்னடத்தை, அல்லது சமூக தகுநிலைகளில் வெவ்வேறாக வரையறுக்கலாம். இவ்வாறான வெவ்வேறு வரையறைக்கள் ஒன்றுக்கொன்று முரணாக இருக்கலாம். ஒரு நபர் உயிரியல் வரையறைப்படி இனப்பெருக்கத்திற்கு தகுதிபெற்ற முதிர்ந்தவராக இருப்பினும் சட்டப்படி, குறிப்பிட்ட அகவையை எட்டாதநிலையில், சிறு வயதினராக இருக்கலாம். மாறாக சட்டப்படி முதிர்நிலையை எட்டிய ஒருவர் முதிர் அகவையருக்கான முதிர்ச்சியையோ பொறுப்பையோ கொள்ளாமல் இருக்கலாம்.
# முதிர் அகவையர்

## உயிரியல் வரையறை

வரலாற்றின்படியும் பண்பாட்டுக் கூறுகளின் படியும் பூப்படைந்தவர்கள் வயதுக்கு வந்தவர்களாகக் கருதப்படுகின்றனர்; இரண்டாம் நிலை பாலினக் கூறுகளாக பெண்களுக்கு மாத விடாய், முலை பெருத்தல் என்பனவும் ஆண்களுக்கு விந்து வெளியேற்றம், மீசை முளைத்தல் என்பனவும் இருவருக்கும் பிறப்புருப்புகளில் மயிர் முளைத்தலும் இந்நிகழ்வை அறிவிக்கின்றன. முந்தையக் காலங்களில் சிறுவர்நிலையிலிருந்து நேரடியாக முதிர் அகவையராக கருதப்பட்டனர்  
சமூகத்தில் விடலைப் பருவம் வரையறுக்கப்பட்டுள்ள தற்காலத்தில் முதிர் அகவையர் இரண்டாக பிரிக்கப்படுகின்றனர்: *உயிரியல்சார் முதிர்நிலை* மற்றும் *சமூக முதிர்நிலை.* உயிரியல்சார் முதியவர்கள் இனப்பெருக்கத் தகுதி பெற்று கருவுறத் தக்கவராகவும் இரண்டாம் நிலை பாலினக் கூறுகளை கொண்டவராகவும் உள்ளனர்; சமூக முதிர்நிலை பண்பாட்டுக் கூறுகளாலும் சட்டத்தினாலும் வரையறுக்கப்படுகிறது. எனவே இடம்,பொருள், ஏவலைப் பொறுத்து *மூத்தவர்* என்பதன் விளக்கத்தை கொள்ளல் வேண்டும்.  
நடப்பில் வளர்ந்த நாடுகளில், தனி நபரைப் பொறுத்து வேறுபடும் என்றாலும், பூப்பெய்துவது பெண்களுக்கு 10 முதல் 11 அகவையிலும் ஆண்களுக்கு 12 அல்லது 13 அகவையிலும் நிகழ்கிறது.
# முதிர் அகவையர்

## சட்டத்தின் வரையறை

சட்டத்தின்படி ஒப்பந்தங்களில் தனிநபராக ஈடுபடக்கூடியவர் வயதுவந்தோர் எனப்படுகின்றனர். மேலும் பெற்றோர்கள் தங்கள் கட்டுப்படுத்தும் உரிமையை இழக்கும் (கூடவே அவர் குறித்தப் பொறுப்புகளிலிருந்து விடுபடும்) அகவை, திருமணம், வாக்குரிமை, பணி புரியத் தகுதி, படைத்துறையில் சேர்க்கை, வாகனமோட்டும் உரிமம், வெளிநாடு செல்ல, மதுவகைகள் குடிக்க (மது விலக்கு இல்லாதிருக்கையில்), புகையிலை பொருட்கள் பாவிக்க, உடலுறவு கொள்ள, சூதாட, விபசாரத்தில் ஈடுபட/பாவிக்க எனப் பல செயல்பாடுகளுக்கு வெவ்வேறு நாடுகளில் வெவ்வேறு அகவைகளில் சட்டம் வயதுவந்தோரை வரையறுத்துக் கட்டுப்படுத்துகிறது. குறிப்பிட்ட இடங்களுக்கான அனுமதியும் வயதுவந்தோருக்கே கொடுக்கப்படுகிறது.  
தன்னலப்படுத்தலுக்காக சிறுவர்களை வேலை வாங்குவதை தடுக்கும் வண்ணம் சிலநாடுகளில் பணிபுரிய அகவையை சட்டம் வரையறுக்கிறது. உடலுறவு வணிகம் தாராளமயமாக்கப்பட்டுள்ள நாடுகளிலும் வயதுவந்தோரே ஒளிதங்களில் நடிகராக வேடமிட முடியும். வன்முறை மற்றும் பாலின்ப காட்சிகள் நிறைந்த திரைப்படங்களைக் காண 18 அகவைக்கு மேலுள்ளவராக இருத்தல் வேண்டும்.  
முதிர் அகவையினராக கருதப்பட சட்டத்தின் வரையறுப்பு பல நாடுகளிலும் வேறுபடுகின்றது: பொதுவாக 16 முதல் 21 வயது வரை இது வேறுபடுகின்றது. ஆபிரிக்காவின் சில பண்பாடுகளில் 13 வயது நிறைந்தோரே முதிர் அகவையினராக கருதப்படுகின்றனர்.  
யூத வழமைகளில், 13 அகவை நிறைந்த பின்னர் முதிர்ச்சி பெற்றவராக கருதப்படுகின்றனர்; இதற்கு அவர்கள் தங்கள் தயார்நிலையை வெளிக்காட்டும் வண்ணம் தோரா மற்றும் பிற வழக்கங்களை கற்க வேண்டும். கிறித்தவ விவிலியத்தில் மற்றும் யூத சமயநூல்களில் முதிர் அகவையினருக்கோ அல்லது திருமணத்திற்கோ வயது எதுவும் குறிப்பிடவில்லை. ஆனால் வத்திகான் திருமணத்திற்கு ஆண்களுக்கு 16 அகவை என்றும் பெண்களுக்கு 14 அகவை என்றும் நன்னடத்தை நெறியாக அறிவித்துள்ளது. மத்திய காலங்களில் ஒரு நபரை வயதுவந்தோராக விசாரிக்கவும் தண்டிக்கவும் ஏழு வயதை நிர்ணயித்திருந்தனர்.  
ஐக்கிய அமெரிக்கா, ஐக்கிய இராச்சியத்தின் சில பகுதிகள் (இங்கிலாந்து, வடக்கு அயர்லாந்து, வேல்சு), இந்தியா,சீனா உள்ளிட்டு உலகின் பெரும்பான்மையான நாடுகளில், சட்டப்படியான முதிர் அகவையருக்கான அகவை (வரலாற்றுப்படி 21) 18 ஆகும்.
சில விலக்குகளாக:
1. ஐக்கிய இராச்சியம்: இசுக்காட்லாந்து (16)
1. கனடாவின் பிரித்தானியக் கொலம்பியா, நியூ பிரன்சுவிக், நியூபவுண்டுலாந்து மற்றும் லாப்ரடார், வடமேற்கு ஆட்சிப்பகுதிகள், நோவா இசுகோசியா, நுனாவுட்டு, யூகோன் ஆட்சிப்பகுதி; ஐக்கிய அமெரிக்காவின் நெப்ராஸ்கா , அலபாமா மற்றும் தென் கொரியா (19)
1. இந்தோனேசியா மற்றும் சப்பான் (20)
# முதிர் அகவையர்

## 18 வயதுக்குட்படோரை முதிர் அகவையராகக் கருதும் நாடுகள்

### 15 வயது

- இந்தோனேசியா (பெண்களுக்கு)
- ஈராக்
- ஈரான்
# முதிர் அகவையர்

## 18 வயதுக்குட்படோரை முதிர் அகவையராகக் கருதும் நாடுகள்

### 16 வயது

- பொலிவியா (வாக்குரிமை 18 வயது)
- கியூபா
- கொலம்பியா (வாக்குரிமை 18 வய)
- குவாதமாலா
- கினி-பிசாவு (வாக்குரிமை 18 வயது)
- கிர்கிசுத்தான்
- உசுபெக்கிசுத்தான்
# முதிர் அகவையர்

## 18 வயதுக்குட்படோரை முதிர் அகவையராகக் கருதும் நாடுகள்

### 17 வயது

- வட கொரியா
- தஜிகிஸ்தான்
- ஜிப்ரால்ட்டர்
- கிழக்குத் திமோர்
# தென்பரங்குன்றம், மதுரை

**தென்பரங்குன்றம்** என்பது இந்தியா வில் உள்ள தமிழ்நாடு மாநிலத்தில் மதுரையைச் சேர்ந்த திருப்பரங்குன்றம் என்னும் ஊரைச் சேர்ந்த மலையாகும். இவ்வூர் மதுரைக்கு தென்மேற்கே ஏழு கிலோ மீட்டர் தொலைவில் அமைந்துள்ளது. திருப்பரங்குன்றம் மலையில் உள்ள கோவில் முருகனின் அறுபடை வீடுகளில் முதன்மையானது ஆகும். திருப்பரங்குன்ற மலையில கிரிவலம் வரும் வழியில், அதாவது மலையின் நேர் பின் பக்கத்தில் **தென்பரங்குன்றம்** அமைந்துள்ளது. தென்பரங்குன்ற மலையில் சமணர் குடை வரை கோவில் உள்ளது. இம்மலை இந்தியத் தொல்லியல் ஆய்வகத்தின் கீழ் பராமரிக்கப்படுகிறது.
# தென்பரங்குன்றம், மதுரை

## வரலாறு

2300 ஆண்டுகளுக்கு முன்பு இந்த மலையில் சமண துறவிகள் வாழ்ந்தமைக்கான அடையாளமாக கற்படுக்கைகளும், தமிழ் பிராமி கல்வெட்டுகளும் உள்ளன. தென்பரங்குன்ற மலையில் கி.பி ஏழாம் நூற்றாண்டைச் சார்ந்த சமணர் தீர்த்தங்கரர் சிற்பங்களும், அர்த்தநாரீஸ்வரருடைய குடை வரை கோவிலும், முதலாம் மாறவர்மன் சுந்தரபாண்டியனுடைய மெய்கீர்த்தி கல்வெட்டுகளும் காணப்படுகிறது.
# தென்பரங்குன்றம், மதுரை

## சமண மற்றும் சைவ மத சிற்பங்கள்

இங்கு தியான நிலையில், அமர்ந்த கோலத்தில் சமண தீர்த்தங்கரர் சிற்பங்கள் காணப்படுகிறது. குடைவரைக் கோவிலின் வலப்பக்கம், நடராஜனும், சிவகாமியும் நடனம் ஆடியபடி சிற்பங்கள் காணப்படுகிறது. இவ்விரண்டு சிற்பங்களும் சேதமடைந்துள்ளன. நடராஜனின் உருவச் சிலைக்கு மேலே விநாயகர், சுப்பிரமணியர் சிற்பங்கள் எழிலுற விளங்குகின்றன. மேலும் சைவ சமயத்தை சேர்ந்த திருஞானசம்பந்தர், திருநாவுக்கரசர், மற்றும் சுந்தரர் சிற்பங்களும் காணக் கிடைக்கிறது. இடப்பக்கமாக, வள்ளி, தெய்வானை சமேத சுப்பிரமணியரின் புடைப்புச் சிற்பம் விளங்குகிறது.
# தென்பரங்குன்றம், மதுரை

## குடை வரை கோவில்

இக்குடை வரை கோவில் அமைந்த காலம் கி.பி. முதல் நூற்றாண்டு ஆகும்.இக்குடை வரை கோவிலில் மூன்று பெரிய தூண்கள் உள்ளன. இக்கோவில் உள்ளே இடப்புறம் அமைந்துள்ள தனிச் சந்நதியில் அழகான கோலத்தில் அர்த்தநாரீஸ்வரர் சிற்பம், கிழக்கு நோக்கிய வண்ணம் அமைந்துள்ளது. தெற்கு திசையைப் பார்த்த வண்ணம், மூலவரான தில்லைக் கூத்தனின் திருவுருவச் சிலை பாதி சிதைந்த நிலையில் காணப்படுகின்றது. கல்வெட்டுச் செய்திகளின்படி, இது **உமையாண்டாள் கோவில்** என அழைக்கப்படுகிறது.
# தென்பரங்குன்றம், மதுரை

## மெய்கீர்த்தி கல்வெட்டுகள்

இங்கு இரு கல்வெட்டுகள் காணப்படுகிறது.அவற்றில் ஒன்று கி.பி.பதின்மூன்றாம் நூற்றாண்டில் மன்னன் மாறவர்மன் சுந்தரபாண்டியன் சோழநாட்டின் மீது படையெடுத்து, அந்நாட்டை வென்று பாண்டிய நாட்டு ஆட்சி எல்லையை விரிவுபடுத்தியதைக் குறிக்கும் விதமாக, அந்த மெய்க்கீர்த்தி கல்வெட்டு அமைந்துள்ளது
# மானவீரப்பட்டினம்

**மானவீரப்பட்டினம்** என்பது பாண்டியர் நாட்டுத் துறைமுகப் பட்டினங்களுள் ஒன்று. இது கி.பி. 875க்கு முன்னரே அதிகம் அறியப்பட்டத் துறைமுகமாக விளங்கிற்று. அக்கால கடற்கரை துறைமுகங்கள் அனைத்தும் பட்டினங்கள் என்றே அழைக்கப்பட்டாலும் அவற்றுள் சிலவற்றுக்கு வேறு பெயர்களும் இருந்தன. அதன்படி இதன் மற்றொரு பெயர் மருதூர் ஆகும். அக்காலத்தில் இது அகநாடுகளுள் ஒன்றான மானவீரவளநாட்டின் ஒரு பகுதியாகும். தற்போது இது சாத்தான்குளம் வட்டம் என்னும் பெயரில் அழைக்கப்படுகிறது. முற்காலப் பாண்டியர்கள் காலத்தில் **பட்டினம்** என்னும் பெயருடன் அழைக்கப்பட்ட ஊர்களில் இது மிகப் பழமையானது.
# மானவீரப்பட்டினம்

## மூலம்

- பாண்டிய நாட்டுக் கடற்கரைப் பட்டினங்கள், வணிகத் தொடர்புகள் (கி.பி. 600-1400), வெ.வேதாச்சலம், மதுரை.
# உற்பத்தி

**உற்பத்தி** என்பது இயந்திரம், கருவிகள் போன்றவற்றின் செயலாக்கத்தாலும், தொழிலாளிகளின் உழைப்பாலும் சரக்குகள் அல்லது பொருட்களை தயாரிப்பதாகும். உற்பத்தி என்ற சொல் மனிதச் செயல்பாடுகள், கைவினைப்பொருள் அல்லது உயர் நுட்பத் உற்பத்தி போன்றவைகளை குறிப்பதாயினும், பொதுவாக மூலப் பொருள்களில் இருந்து பெருமளவில் ஆக்கம்பெற்ற சரக்குகளை உற்பத்தி செய்யும் தொழிற்துறை தயாரிப்பை குறிப்பதாகும். இதுபோன்ற ஆக்கம்பெற்ற சரக்குகள், பின் வேறு சில சிக்கலான தயாரிப்புகளை உற்பத்தி செய்யவோ, அல்லது மொத்த வியாபாரிகளுக்கு விற்கவோ பயன்படுகின்றன.  
உற்பத்தியானது பொருளாதார அமைப்புகளில் அனைத்து வகையான மாற்றங்களையும் ஏற்படுத்துகிறது. தடையற்ற சந்தைப் பொருளாதாரத்தில், வழக்காக உற்பத்தி என்பது நுகர்வோருக்கு விற்பதால் இலாபமுண்டாகிற தயாரிப்புகளின் மொத்த தயாரிப்புகளையே குறிப்பிடுகிறது. கூட்டுடைமையளர் பொருளாதாரத்தில், உற்பத்தி என்பது மத்தியில் திட்டமிட்ட பொருளாதாரத்திற்கு வழங்கும் நிலையைக் குறிப்பிடும். கலப்புச் சந்தைப் பொருளாதாரத்தில், உற்பத்தி என்பது அரசின் சில கட்டுப்பாடுகளுக்கு இடையில் நடைபெறுகிறது.
# உற்பத்தி

## உற்பத்தியின் அடிப்படையில் நாடுகளின் பட்டியல்

உற்பத்தியில் முதல் 20 நாடுகளின் பட்டியல்கள், உலக வங்கியின் புள்ளிவிபரங்கள் அடிப்படையில் மொத்த அமெரிக்க டாலர்களில்  
| தரவரிசை | நாடு | பத்து லட்சம் $US | Year |
| --- | --- | --- | --- |
| *உலக உற்பத்தி* | 13,171,000 | 2017 |  |
| 1 | 4,002,752 | 2018 |  |
| 2 | 2,173,319 | 2017 |  |
| 3 | 1,007,330 | 2017 |  |
| 4 | 832,431 | 2018 |  |
| 5 | 440,941 | 2018 |  |
| 6 | 408,693 | 2018 |  |
| 7 | 310,897 | 2018 |  |
| 8 | 273,971 | 2018 |  |
| 9 | 251,985 | 2018 |  |
| 10 | 208,498 | 2018 |  |
| 11 | 207,017 | 2018 |  |
| 12 | 203,988 | 2018 |  |
| 13 | 180,541 | 2018 |  |
| 14 | 180,264 | 2018 |  |
| 15 | 160,531 | 2015 |  |
| 16 | 146,077 | 2018 |  |
| 17 | 135,927 | 2018 |  |
| 18 | 129,162 | 2018 |  |
| 19 | 115,591 | 2018 |  |
| 20 | 100,232 | 2018 |  |
# பவித்ரமாணிக்கப்பட்டினம்

**பவித்ரமாணிக்கப்பட்டினம்** என்பது பாண்டியர் நாட்டுத் துறைமுகப் பட்டினங்களுள் ஒன்று. இது கி.பி. 875 - 1368 வரை அதிகம் அறியப்பட்டத் துறைமுகமாக விளங்கிற்று. அக்காலத்தில் இது அகநாடுகளுள் ஒன்றான கீழ்செம்பில் நாட்டின் ஒரு பகுதியாகும். தற்போது இது இராமநாதபுரம் வட்டம் என்னும் பெயரில் அழைக்கப்படுகிறது. இது சோழர் காலத்தில் பாண்டிநாட்டில் உருவாக்கப்பட்டது. தொண்டி நகரும் சில ஆண்டுகள் இதே பெயரில் அழைக்கப்பட்டாலும் இரண்டும் வேறாகும்.
# பவித்ரமாணிக்கப்பட்டினம்

## மூலம்

- பாண்டிய நாட்டுக் கடற்கரைப் பட்டினங்கள், வணிகத் தொடர்புகள் (கி.பி. 600-1400), வெ.வேதாச்சலம், மதுரை.
# மேன்தோன்றிப்பட்டினம்

**மேன்தோன்றிப்பட்டினம்** என்பது பாண்டியர் நாட்டுத் துறைமுகப் பட்டினங்களுள் ஒன்று. இது கி.பி. 875 - 1030 வரை அதிகம் அறியப்பட்டத் துறைமுகமாக விளங்கிற்று. அக்காலத்தில் இது அகநாடுகளுள் ஒன்றான கீழ்செம்பில் நாட்டின் ஒரு பகுதியாகும். தற்போது இது இராமநாதபுரம் வட்டம் என்னும் பெயரில் அழைக்கப்படுகிறது. இது சோழர் காலத்தில் பாண்டிநாட்டில் உருவாக்கப்பட்டது. இதுவும் பவித்ரமாணிக்கப்பட்டினம் என்னும் நகரும் ஒரே காலத்தில் அருகருகே அமைக்கப்பட்டவை.
# மேன்தோன்றிப்பட்டினம்

## மூலம்

- பாண்டிய நாட்டுக் கடற்கரைப் பட்டினங்கள், வணிகத் தொடர்புகள் (கி.பி. 600-1400), வெ.வேதாச்சலம், மதுரை.
# ஆக்கம்பெற்ற பண்டம்

**ஆக்கம்பெற்ற பண்டம்** (*Finished goods*) என்பது உற்பத்தி செயல்பாட்டில் முற்றுபெற்று விற்காமலோ அல்லது இறுதிப் பயனருக்கு விநியோகிக்காமலோ இருக்கும் பண்டங்களைக் குறிப்பதாகும்.
# ஆக்கம்பெற்ற பண்டம்

## உற்பத்தி

உற்பத்தியில் மூன்று நிலை இருப்புக் கணக்குகள் உள்ளன:  
1. மூலப் பொருள்
1. செயலாக்க வேலை
1. ஆக்கம்பெற்ற பண்டங்கள்  
மூலப் பொருளாய் கொள்முதல் செய்த ஒரு பண்டம், தயாரிப்பின் உற்பத்திக்கு மாறுகிறது. உற்பத்தி செயல்பாட்டில் பகுதி ஆக்கம்பெற்ற பண்டங்களை **செயலாக்க வேலை** என்றழைக்கப்படுகிறது. அதுவே உற்பத்தி செயல்பாட்டிலிருந்து முற்றுபெற்று, அவை விற்கப்படாமலோ அல்லது இறுதிப்பயனரிடம் விநியோகிக்காமலோ இருந்தால் அதனை **ஆக்கம்பெற்ற** பண்டம் என்பர்.  
ஆக்கம்பெற்ற பண்டம் என்பதோர் ஒப்புமைச் சொல். விநியோகச் சங்கிலி மேலாண்மை ஓட்டத்தில், கொள்முதலாளரின் மூலப் பொருளுடன் வழங்குநரின் ஆக்கம்பெற்ற பண்டங்களும் உள்ளடக்கியதாகும்.
# விக்கிப்பீடியா:பங்களிப்பாளர் அறிமுகம்/இரா. முத்துசாமி

**இரா. முத்துசாமி**, திண்டுக்கல் மாவட்டம் ஒட்டன்சத்திரத்தைச் சேர்ந்தவர். சென்னை, ஆவடியில் உள்ள போர் ஊர்தி ஆராய்ச்சி மற்றும் வளர்ச்சி நிறுவனம் என்ற ஆய்வுக்கூடத்தில் நூலகராகப் பணிபுரிந்து ஒய்வு பெற்றுள்ளார். தமிழ், ஆங்கில விக்கிப்பீடியாக்களில் திசம்பர் 2011 முதல் பங்களித்து வருகிறார். திருவிளக்கு வழிபாடு, மூலிகைக் குடிநீர், ஈயம் பூசுதல், திருமயம் மலைக்கோட்டை, அத்தி மரச்சிலைகள், வைரப்பெருமாள் கதை, ரேக்ளா வண்டிப் பந்தயம், பவானி கைத்தறி தரை விரிப்பு, மரப்பாச்சி பொம்மைகள், கொலுசு, திருமண் முதலியன இவர் பங்களித்த முக்கிய கட்டுரைகளில் சில. விக்கிமீடியா காமன்சிலும், தமிழ் விக்சனரியிலும் பங்களித்து வருகிறார்.
# சிவப்பிரகாச வெண்பா

**சிவப்பிரகாச வெண்பா** என்னும் நூல் தத்துவராயர் இயற்றிய நூல்களில் ஒன்று.  
இதன் காலம் 15-ஆம் நூற்றாண்டு. தத்துவராயரின் ஆசிரியர் சொரூபானந்தர்; சொரூபானந்தரின் ஆசிரியர் சிவப்பிரகாச சுவாமிகள். இந்த நூல் சிவப்பிரகாச சுவாமிகளைப் போற்றி எழுதப்பட்டது.  
தத்துவராயர் முதன்முதலில் எழுதிய நூல் எனக் கருதப்படுகிறது. இதில் 43 வெண்பாக்கள் உள்ளன.
# சிவப்பிரகாச வெண்பா

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# தத்துவாமிர்தம்

**தத்துவாமிர்தம்** என்னும் நூல் தத்துவராயர் இயற்றிய நூல்களில் ஒன்று.
- காலம் 15-ஆம் நூற்றாண்டு.
- தத்துவராயரின் ஆசிரியர் சொரூபானந்தர்.
- பைஞ்ஞீலி வெள்ளறை அருகிலுள்ள ‘கோவத்தை’ என்ற இடத்தில் குகையிலிருந்த குரு சொரூபானந்தரைத் தத்துவராயர் கண்டு அவருக்கு மாணவரான செய்தியைக் கூறுவது.
- இதில் ஐந்து தலைப்புகள் உள்ளன. அவை
1. அதிகார பத்ததி,
1. வாக்கிய பத்ததி,
1. சிவரான பத்ததி,
1. மனை பத்ததி,
1. நிதிதயாண பத்ததி என்பன.
வழிநூல்
- இந்த நூலின் கருத்தை விளக்குவதற்காக வேதாந்த தத்துவாமிர்த கட்டளை என்னும் நூல் பிற்காலத்தில் எழுதப்பட்டுள்ளது.
# தத்துவாமிர்தம்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# தாளம் (இசைக்கருவி)

**தாளம்** எனப்படுவது ஒரு கஞ்ச வகை தமிழர் இசைக்கருவி. இதற்கு சிங்கி, மணி, ஜாலர் என வேறு பெயர்களும் உள்ளன. இது கைக்கு அடக்கமான வட்ட வடிவிலான வெண்கலத்தால் ஆன இரு பாகங்களைக் கொண்டது. இரண்டையும் சேர்ந்து தட்டி தாளம் எழுப்புவர். பல்வேறு இசைக்கருவிகள் சேர்ந்து வாசிக்கப்படும் போது இசையின் கால அளவுகளை நெறிப்படுத்தும் கருவி தாளம் ஆகும்.
# கொம்பு (இசைக்கருவி)

**கொம்பு** எனப்படுவது ஒரு தூம்பு வகை தமிழர் காற்று இசைக்கருவி. நாட்டுப்புற இசையிலும் கோயில் இசையிலும் கொம்பு இசைக்கருவி பயன்படுகிறது.  
கொம்பு பண்டைக் காலத்தில் விலங்குகளின் கொம்புகளைப் பயன்படுத்தியும், பின்னர் மூங்கிலாலும், தற்காலத்தில் உலோகத்தாலும் செய்யப்படுகிறது. தற்போது வெண்கலம், பித்தளை போன்ற உலோகங்களில் கொம்பு செய்யப்படுகிறது. பித்தளையால் செயபட்ட கொம்பைவிட வெண்கல வார்பினால் செய்யப்பட்ட கொம்பில் ஒலி அதிர்வு கூடுதலாக இருக்கும். இரண்டு பாகங்களை பொருத்தி வாசிக்கப்படும் கொம்பு ஆங்கில எழுத்தான S வடிவத்தில் வைத்து வாசிக்க முடியும். அதே போல அதை மேல் நோக்கி திருப்பி அரைவட்ட வடிவிலும் வாசிக்க முடியும்.  
கொம்பு இசைக் கருவி சுமார் நான்கு முதல் ஆறு அடிவரை இருக்கும். இதை இசைக்கும் கலைஞர்கள் தங்கள் முழு பலத்தையும் பயன்படுத்தி அடிவயிற்றில் இருந்து ஊதுவதன் மூலம் யானை பிளிறுவது போன்ற ஓசை கொம்பில் உருவாகிறது. அக்காலத்தில் மன்னர் வெளியே வந்தாலும், போரில் வெற்றி பெற்றாலும் கொம்பு ஊதப்பட்டுள்ளது. தமிழர்களின் பாரம்பரிய இசைக்கருவியான கொம்பு தற்போது சில கோயில் விழாக்களில் மட்டுமே வாசிக்கப்படுகிறது. இந்தக் கருவியை வாசிக்கும் கலைஞர்களின் எண்ணிக்கையும் குறைவாகவே உள்ளது.
# கொம்பு (இசைக்கருவி)

## இவற்றையும் காணவும்

- சைவத் திருமுறைகளில் குறிப்பிடப்படும் இசைக்கருவிகள்
# அதிகாலையில் துயில் எழுதல்

**அதிகாலையில் துயில் எழுதல்** (*Waking up early*) என்பது ஒரு சிறந்த பழக்கமாகும். அதிகாலையில் தூக்கத்தில் இருந்து விழித்தால் உடல் நலமும், மன நலமும் கூடும் என்று பல பல்கலைக்கழகங்களின் ஆய்வுகள் காட்டுகின்றன. மேலும் கிரேக்க தத்துவஞானியான அரிஸ்டாட்டில் தன்னுடய கருத்துகளில் "இந்த பழக்கமானது எனக்கு வெற்றி, கல்வி, ஆரோக்கியம் போன்றவற்றை தருகிறது" என்று சொல்லியிருக்கிறார்.  
-
- []
# ஐரோப்பா (நிலவு)

**ஐரோப்பா** (*Europa*, (Jupiter II), என்பது வியாழக் கோளின் 66 நிலவுகளில் ஆறாவதாக அருகிலிருக்கும் நிலவு ஆகும். கலீலியோவால் 1610இல் கண்டுபிடிக்கப்பட்ட வியாழனின் நான்கு நிலவுகளில் மிகச் சிறியதாக இருப்பினும் சூரியக் குடும்பத்தில் மிகப்பெரும் கோள்/துணைக்கோள்களில் ஒன்றாகும். 1610ஆம் ஆண்டு கலீலியோ கண்ட அதே நேரத்தில் தனிப்பட்டு சைமன் மாரியசும் கண்டறிந்திருக்கலாம். தொடர்ந்த நூற்றாண்டுகளில் புவியிலிருந்து தொலைநோக்கிகள் மூலமும் 1970களிலிருந்து துழாவு விண்கலங்கள் மூலமாகவும் விரிவான ஆய்வு மேற்கொள்ளப்பட்டுள்ளது.  
புவியின் நிலவைவை விட சற்றே சிறியதான ஐரோப்பா சிலிக்கேட் பாறைகளால் ஆனது; கருப்பகுதியில் இரும்பு இருக்கலாம். இதன் பலம் குன்றிய வளி மண்டலத்தில் முதன்மையானதாக ஆக்சிசன் உள்ளது. பனிக்கட்டிகளால் ஆன இதன் மேற்பரப்பு சூரிய மண்டலத்திலேயே மிகவும் பள்ளம் மேடற்றது. இந்தப் பரப்பில் பிளவுகளும் கோடுகளும் உள்ளபோதும் பெருவாய்கள் குறைவு. இத்தகைய வழவழப்பான மேற்பரப்பினால் இதனடியே நீரால் அமைந்த கடல் இருக்கலாம் எனவும் புவிக்கப்பாலான வாழிடமாக இருக்கலாம் எனவும் கருதுகோள்கள் நிலவுகின்றன. இந்தக் கருதுகோள்கள் தட்டுப் புவிப்பொறைக் கட்டமைப்பு நகர்தல் போலவே கோள் ஈர்ப்பு விசை சார் அலையோட்டத்தால் இந்தக்கடல் நீர்ம நிலையிலேயே உள்ளதாகவும் முன்மொழிகின்றன.  
1989ஆம் ஆண்டு விண்ணேற்றப்பட்ட *கலிலியோ விண்கலம்* திட்டம் மூலமாக ஐரோப்பாவாக் குறித்த பல பயனுள்ள தகவல்கள் கிட்டியுள்ளன. இந்த நிலவை அருகில் பறக்கும் விண்கலங்களே கண்டிருந்தாலும் இதன் சுவாரசியமான கூறுகள் பல புத்தாய்வுத் தேடுதல் திட்டங்களுக்கு வித்திட்டுள்ளன. ஐரோப்பாவிற்கான அடுத்த திட்டமாக ஐரோப்பிய விண்வெளி நிறுவனத்தின் *வியாழனின் பனிநிலவு புத்தாய்வுக் கலம்* (JUICE) 2022இல் விண்ணில் செலுத்தப்பட உள்ளது.
# ஐரோப்பா (நிலவு)

## கண்டுபிடிப்பும் பெயரிடலும்

ஐரோப்பா நிலாவானது 8 ஜனவரி 1610 அன்று கலீலியோ கலிலியால் கண்டுபிடிக்கப்பட்டு சைமன் மாரியசால் பெயரிடப்பட்டது. ஐரோப்பா என்பது கிரேக்கத் தொன்மவியலைச் சேர்ந்த போனீசியன் உயர்குடிப் பெண்ணின் பெயராகும். அவள் சூசுவுடன் நட்புக்கொண்டு கிரீட் பிரதேசத்தின் அரசியானாள்.  
ஐரோப்பா வியாழனின் ஏனைய மூன்று துணைக்கோள்களான ஐஓ, கனிமிடு, காலிஸ்டோ ஆகியவற்றுடன் சேர்த்து கலீலியோ கலிலியால் 1610 ஆம் ஆண்டு ஜனவரி மாதம் கண்டுபிடிக்கப்பட்டது.
# பிபா கழக உலகக் கோப்பை

**பிபா கழக உலகக் கோப்பை** (*FIFA Club World Cup* அல்லது எளிமையாக *Club World Cup*) என்பது ஆறு கண்ட கால்பந்து கூட்டமைப்புகளின் வாகையாளர்களுக்கு *ஃபிபா*வால் நடத்தப்பெறும் கால்பந்து போட்டியாகும்.  
முதல் கழக உலகக் கோப்பை 2000 ஆண்டில் பிரேசிலில் நடத்தப்பட்டது. இப்போட்டி யூஈஎஃப்ஏ வாகையர் கூட்டிணைவு வெற்றியாளர்களுக்கும் தென்னமெரிக்காவின் *கோபா லிபர்டடோரசு* வெற்றியாளர்களுக்கும் இடையே நடத்தப்பட்ட *கண்டங்களுக்கிடையேயான கோப்பை*க்கு (*Intercontinental Cup*) இணையாக நடத்தப்பட்டது. இவ்விரு போட்டிகளும் 2005-இல் ஒன்றாக இணைக்கப்பட்டு, தற்போது *ஃபிபா கழக உலகக் கோப்பை* என அழைக்கப்பட்டும் நடத்தப்பட்டும் வருகிறது.
# இலக்கியச் சிந்தனை

1970 முதல் சென்னையில் இயங்கும் இவ்வமைப்பு ஒவ்வொரு மாதமும் அச்சிதழ்களில் இருந்து சிறந்த தமிழ்ச் சிறுகதை ஒன்றைத் தெரிவு செய்து பரிசளித்து வருகிறது. ஒவ்வொரு மாதமும் தெரிவு செய்யப்பட்ட சிறுகதைகளில் இருந்து ஒன்றைத் தேர்ந்து, ஆண்டின் சிறந்த சிறுகதையாக அறிவிக்கிறார்கள். இந்த பன்னிரண்டு சிறுகதைகளையும் ஒரு தொகுப்பு நூலாக வெளியிடுகிறார்கள்.  
இவ்வாறு ஆண்டின் சிறந்த சிறுகதைகளாகத் தெரிவான சிறுகதைகளும், அவற்றை எழுதிய ஆசிரியர்களும், அச்சிறுகதை வெளியான இதழும் அடங்கிய அட்டவணை கீழே தரப்படுகிறது
| சிறுகதைத் தலைப்பு | ஆண்டு | தெரிவு செய்த நடுவர் | வெளியான இதழ் | சிறுகதை ஆசிரியர் |  |
| --- | --- | --- | --- | --- | --- |
| சிற்றிதழ் | 2019 | ஆனந்தவிகடன் | ராமகிருஷ்ணன், எஸ். |  |  |
| கைபடாமல் குச்சி ஐஸ்தயாரிப்பது எப்படி? மற்றும்
கப்/கோன்/குல்ஃபி சாப்பிடுவது எப்படி? | 2016 | செம்மலர் | ராமச்சந்திர வைத்தியநாத் |  |  |
| ஒற்றைச் சிறகு | 2012 | வண்ணதாசன் | ஆனந்தவிகடன் | தமிழருவி மணியன் |  |
| கோடி | 2011 | வெண்ணிலா, அ | ஆனந்த விகடன் | பாரதி கிருஷ்ணகுமார் |  |
| 'ஹேப்பி தீபாவலி' | 2009 | மூர்த்தி, வா தேவகோட்டை | ஆனந்த விகடன் | ராஜூ முருகன் |  |
| யாசகம் | 2008 | சாருகேசி | குமுதம் தீராநதி | பீர்முகமது, களந்தை |  |
| வெள்ளையம்மா | 2007 | வைத்தீஸ்வரன் | குமுதம் | மகேஷ்வரன், க |  |
| அருவி | 2006 | ராஜம் கிருஷ்ணன் | தீராநதி | ஶ்ரீராம், என் |  |
| இடியுடன் கூடிய மழை நாளில்... | 2005 | சிவசங்கரி | புதிய பார்வை | ஜெயராஜ், செம்பூர் |  |
| கழிவு | 2004 | கிருஷ்ணன், திருப்பூர் | ஆனந்த விகடன் | ஆண்டாள் பிரியதர்ஷினி |  |
| மனசு | 2003 | மாணிக்கவாசகன், ஞா | குமுதம் | உஷா, வி |  |
| தொலைந்தவன் | 2002 | ரங்கராஜன், எம்.ஆர் | கணையாழி | மஹி |  |
| கூரை | 2001 | திலீப்குமார் | ஆனந்த விகடன் | இராமமூர்த்தி, வேல |  |
| நாற்று | 2000 | அம்பை | இந்தியா டுடே | க. சீ. சிவகுமார் |  |
| முடிவு | 1999 | சார்வாகன் | தினமணி கதிர் | இந்திரா |  |
| ரோஷாக்னி | 1998 | இளசை அருணா | ஆனந்த விகடன் | பொன்னுச்சாமி, மேலாண்மை |  |
| அண்ணா சாலையில் ஒரு இந்தியன் | 1996 | ராமாமிர்தம், லா.ச | ஆனந்த விகடன் | இரா இரவிசங்கர் |  |
| ரத்தத்தின் வண்ணத்தில் | 1995 | ரங்கராஜன், ரா.கி | இந்தியா டுடே | இரா நடராஜன் |  |
| (அ)ஹிம்சை | 1994 | சிவசங்கரி | இந்தியா டுடே | தர்மன், சோ |  |
| கடிதம் | 1993 | அசோகமித்திரன் | இந்தியா டுடே | திலீப்குமார் |  |
| நசுக்கம் | 1992 | பிரேமா நந்தகுமார் | சுபமங்களா | தர்மன், சோ |  |
| வெறுங்காவல் | 1991 | சிவசங்ரன், தி.க | தினமணி கதிர் | இரா முருகன் |  |
| வேரில் துடிக்கும் உயிர்கள் | 1990 | ஆர்வி | செம்மலர் | போப்பு |  |
| அற்றது பற்றெனில் | 1989 | ராகவன், ஏ.எஸ் | அமுதசுரபி | இந்திரா பார்த்தசாரதி |  |
| மாண்புமிகு மக்கள் | 1988 | மகரிஷி | கலைமகள் | இந்திரா சௌந்தர்ராஜன் |  |
| தயவு செய்து... | 1983 | நீல பத்மநாதன் | தாமரை | பீர்முகமது, களந்தை |  |
| பிரும்மம் | 1982 | கரிச்சான் குஞ்சு | கணையாழி | பிரபஞ்சன் |  |
| அவள் | 1981 | ராஜநாராயணன், கி | ஆனந்த விகடன் | ஜெயந்தன் |  |
| சின்னம்மிணி | 1980 | வல்லிக்கண்ணன் | தினமணி கதிர் | கிருஷ்ணன், திருப்பூர் |  |
| அற்ப ஜீவிகள் | 1979 | ராமையா, பி.எஸ் | கணையாழி | மலர் மன்னன் |  |
| ஞாபகம் | 1975 | ராஜம் கிருஷ்ணன் | தீபம் | வண்ணதாசன் |  |
| தனுமை | 1974 | ரங்கராஜன், எஸ் | தீபம் | வண்ணதாசன் |  |
| கனவுக் கதை | 1971 | சுந்தர ராமசாமி | ஞானரதம் | சார்வாகன் |  |
| பின்னணி | 1970 | அனந்தநாராயணன், மா | கலைமகள் | ராகவன், ஏ.எஸ் | } |
# இலக்கியச் சிந்தனை

## வெளியிணைப்பு

- இலக்கியச் சிந்தனை - சிறந்த சிறுகதைகள்
# தத்துவப் பிரகாசம்

**தத்துவப் பிரகாசம்** என்னும் நூல் தத்துவராயர் இயற்றிய நூல்களில் ஒன்று. இது **திருத்தாலாட்டு** எனவும் கூறப்படும். பெரியாழ்வார் பாடிய மூன்றாம் திருமொழி தாலாட்டுப் பாடல்களைத் திருத்தாலாட்டு எனக் குறிப்பிடுவோரும் உண்டு. தத்துவப் பிரகாசம் நூலின் காலம் 15-ஆம் நூற்றாண்டு. தத்துவராயரின் ஆசிரியர் சொரூபானந்தர். சொரூபானந்தர் இந்த நூலில் புகழப்படுகிறார். 51 கண்ணிகள் இதில் உள்ளன
# தத்துவ நிலையம்

**தத்துவ நிலையம்** என்னும் நூல் தத்துவராயர் இயற்றிய நூல்களில் ஒன்று.  
இது **பிள்ளைத் திருநாமம்** எனவும் கூறப்படும்.  
இது ஒரு பிள்ளைத்தமிழ் நூல்.
- காலம் 15-ஆம் நூற்றாண்டு.
- தத்துவராயரின் ஆசிரியர் சொரூபானந்தர்.
- சொரூபானந்தரை இந்த நூல் பிள்ளையாகப் பாவித்துப் புகழ்கிறது.
இதில் சைவ நாயன்மார்களின் இயல்புக்கு மாறான செயல்கள் கூறப்படுகின்றன.  
ஒரிடத்தில் தம் ஆசிரியரைத் “திருவாதவூர் முனிவ” என அழைக்கிறார்  
இதில் எடுத்துக்காட்டுக்காக ஒரு பாடல்  
மாதினை வழங்கி நிலநீதி கெட வாழேம்
:மடபளியில் மைந்தனை அறுத்திடவும் மாட்டோம்
தாதை நல வேதியன் அவன்தனை வெகுண்டே
:தாளை அடி வெட்டுகிலம் நீ இந்
நீதி உடையார் சிலரை என்று உனையும் நின்னுள்
:நெக்கு அடியார்தமையும் மிக்க பிழை தேடித்
தீது மொழியேம் எமது சிற்றில் சிதையேலே
:சேவடிகளால் எமது சிற்றில் சிதையேலே
# தத்துவ நிலையம்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# பா. விசுவநாதன்

**பா. விசுவநாதன்**, அழகி தட்டெழுத்து கருவியினை தனி ஒரு ஆளாக உருவாக்கிய மென்பொருள் வல்லுநர் ஆவார்.
# பா. விசுவநாதன்

## அழகி

2000-ஆம் ஆண்டில் விசுவநாதன், தன்னுடைய அழகி மென்பொருளை வெளியிட்டார். தன் மனைவியின் *அழகான உள்ளத்தைப் பெருமிதப்படுத்தும்* வகையில் தன் மென்பொருளுக்கு 'அழகி' என்று பெயரிட்டிருக்கிறார்.
# பா. விசுவநாதன்

## அங்கீகாரமும் விருதுகளும்

- 2006-ம் ஆண்டு இருதிரை தட்டெழுத்து கருவியை உருவாக்கியதற்காக பா. விசுவநாதனுக்கு மந்தன் விருது (Manthan Award) வழங்கப்பட்டது
- ஜூலை 2004-ல், சென்னை ஆன்லைன் இணையம் பா. விசுவநாதனை, அழகி மென்பொருளை உருவாக்கியதற்காக கணினி வல்லுநர் என்று பாராட்டியது
- நவம்பர் 2004-ல், நிலாச்சாரல் இணையமானது, விசுவநாதனை அழகி மென்பொருளை உருவாக்கியதற்காக *தமிழ் வளர்க்கும் அறிஞர்* என்று பாராட்டியிருந்தது.
# தத்துவ விளக்கம்

**தத்துவ விளக்கம்** என்னும் நூல் தத்துவராயர் இயற்றிய நூல்களில் ஒன்று. இது **வெண்பா அந்தாதி** எனவும் கூறப்படும். இதில் 100 வெண்பாக்கள் உள்ளன.  
- காலம் 15-ஆம் நூற்றாண்டு.
- தத்துவராயரின் ஆசிரியர் சொரூபானந்தர்.
- சொரூபானந்தரை இந்தப் பாடல்கள் புகழ்கின்றன.
# தத்துவ விளக்கம்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# தத்துவ சாரம்

**தத்துவ சாரம்** என்னும் நூல் தத்துவராயர் இயற்றிய நூல்களில் ஒன்று.  
இது **கலித்துறை அந்தாதி** எனவும் கூறப்படும்.  
இதில் 100 கலித்துறைப் பாடல்கள் உள்ளன.
- காலம் 15-ஆம் நூற்றாண்டு.
- தத்துவராயரின் ஆசிரியர் சொரூபானந்தர்.
- சொரூபானந்தரை இந்தப் பாடல்கள் புகழ்கின்றன.
# தத்துவ சாரம்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# தத்துவ சரிதை

**தத்துவ சரிதை** என்னும் நூல் தத்துவராயர் இயற்றிய நூல்களில் ஒன்று.  
இது **சின்னப்பூ வெண்பா** எனவும் கூறப்படும்.
- காலம் 15-ஆம் நூற்றாண்டு.
- தத்துவராயரின் ஆசிரியர் சொரூபானந்தர்.
- சொரூபானந்தரை இந்தப் பாடல்கள் புகழ்கின்றன.
என்பன அரசரின் பத்து சின்னங்கள்.  
தத்துவராயர் தம் ஆசிரியருக்கு உரிய இந்தச் சின்னங்களை இந்த நூலில் போற்றிப் பாடுகிறார்.
# தத்துவ சரிதை

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# கரைவெட்டி பறவைகள் காப்பகம்

**கரைவெட்டி** (Karaivetti Bird Sanctuary) என்பது தமிழ்நாட்டின் அரியலூர் மாவட்டத்தில் உள்ள ஒரு சிறிய ஊர். இவ்வூரில் இச்சரணாலயம் அமைந்துள்ளதால் இவ்வூரின் பெயரிலேயே **கரைவெட்டி பறவைகள் காப்பகம்** என அழைக்கப்படுகிறது. அரியலூரிலிருந்து 15 கி.மீ தொலைவில் இச்சரணாலயம் அமைந்துள்ளது.  
இவ்வூரில் உள்ள பறவைகள் சரணாலயம் தமிழ்நாட்டிலேயே மிகப்பெரிய பறவைகள் சரணாலயமாகும். இங்கு ஆண்டுதோறும் உலகின் பல பகுதிகளில் இருந்தும் பறவைகள் வருகின்றன. இச்சரணாலயத்திற்கு மத்திய ஆசியா, திபெத், லடாக், வடக்கு ரஷ்யா, சைபீரியா போன்ற நாடுகளில் இருந்து பறவைகள் வந்து செல்கின்றன. ஒவ்வோர் ஆண்டும் அக்டோபர் மாதம் முதல் மே மாதம் வரையில் தங்கி செல்கின்றன. ,  
பகல் நேரங்களில் அருகில் உள்ள அறுவடை செய்யப்பட்ட வயல்களில் சிதறிக் கிடக்கும் நெல்மணிகளைத் தின்பதற்காகவும் நிழல் வெளிக்காகவும் செல்கின்றன. மாலை வேளையில் எங்கிருந்தாலும் வழிதவறாது சரணாலயத்திற்கு வந்துவிடுகின்றன. அதனால் பகல் வேளைகளில் வெறிச்சோடியது போன்று காணப்படும் இச்சரணாலயம், மாலை வேளையில் கண்களுக்கு இதமாக காட்சியளிக்கிறது.
# கரைவெட்டி பறவைகள் காப்பகம்

## நிலப்பறவைகள்

உரிய காலத்தில் 50-க்கும் மேற்பட்ட வகையான நீர்ப்பறவைகளும் 37 வகையான நிலப்பறவைகளும் வந்து செல்கின்றன. இங்கு வரும் பறவையினங்களில் கூழைக்கிடா, வெள்ளை அரிவாள் மூக்கான், மிளிரும் அரிவாள் மூக்கான், சாம்பல் நிற கொக்கு, மைல் கால் கோழி, ஆலா, கரண்டி மூக்கான், நத்தை கொத்தி நாரை, பாம்பு நாரை, கொசு உல்லான், சிறிய கொக்கு, முக்குளிப்பான், வண்ண நாரை, மடையான், உண்ணி கொக்கு, நாமக்கோழி, சிறைவி, நீர்காகம் உள்ளிட்டவை நீர்வாழ் பறவைகளாகும்.
# கரைவெட்டி பறவைகள் காப்பகம்

## கரைவெட்டி சரணாலயத்திற்கு வரும் உள்ளூர் பறவைகள்

ஆள்காட்டி குருவி, பருந்து, சிட்டு, வேதவால் குருவி, மஞ்சள் குருவி, மஞ்சு திருடி, மரங்கொத்தி பறவை, மைனா, புறா, மணியன் காக்கா, அண்டங்காக்கா, மயில், கல் குருவி, நாராயணபட்சி ஆகியவை நிலவாழ் பறவைகளாகும்.
இப்பறவைகள் இங்கு தங்கியிருக்கும் காலங்களில் அவற்றுக்குப் போதுமான உணவு வகைகள் எப்போதும் கிடைக்கிறது என்பதே இப்பறவைகளின் வருகைக்கு முக்கியக் காரணம். பல ஆயிரம் கி.மீ. தொலைவில் இருந்தும் இங்கு வரும் பறவைகள், இங்கேயே தங்கிவிடுவதும் உண்டு.
# கரைவெட்டி பறவைகள் காப்பகம்

## இங்கு வரும் பறவைகளின் குணாதிசயங்கள்

இங்கு வந்து செல்லும் ஒவ்வொரு வகையான பறவைக்கும் ஒவ்வொரு குணாதிசயங்கள் உண்டு. திபெத் மற்றும் லடாக் பகுதியில் இருந்துவரும் வரித்தலை வாத்து அதிக உயரத்தில் பறக்கும் நீர்ப்பறவையாகும். பாம்பு நாரை எனும் பறவை தண்ணீரில் மூழ்கினால் இரையோடுதான் மேலே வரும். இப்படி ஒவ்வொரு பறவைக்கும் ஒவ்வொரு சிறப்பம்சம் உண்டு.  
கடந்த சில ஆண்டுகளுக்கு முன்பு வரையில் இங்கு வரும் சிறைவி எனும் பறவையினங்கள் அருகில் உள்ள வயல்வெளிகளுக்குச் சென்று நெல் போன்ற விவசாய பயிர்களை சேதப்படுத்தி விடுவதாக விவசாயிகள் ஆதங்கப்பட்டனர். ஆனால் இன்று விவசாயிகளுக்கு இப்பறவையினங்கள் பலன் தரும் நண்பர்களாக மாறியுள்ளன.  
இந்த சரணாலயத்தில் இருக்கும் பறவைகளின் எச்சங்கள் தண்ணீரில் கலந்து, அந்த தண்ணீரை விவசாயத்திற்குப் பயன்படுத்துவதால் விளைச்சலில் நல்ல பலன் ஏற்பட்டிருப்பதாக விவசாயிகள் கூறுகின்றனர்.
# கரைவெட்டி பறவைகள் காப்பகம்

## இதனையும் காண்க

- ராம்சர் சாசனம்
- தமிழ்நாட்டின் ராம்சர் ஈர நிலங்களின் பட்டியல்
- இந்தியாவில் ராம்சார் தளங்களின் பட்டியல்
# களக்காடு முண்டந்துறை புலிகள் காப்பகம்

**களக்காடு முண்டந்துறை புலிகள் காப்பகம்** (ஆங்கிலம்: Kalakkad Mundanthurai Tiger Reserve (KMTR)) என்பது தமிழகத்தின் மேற்குத் தொடர்ச்சி மலையில் திருநெல்வேலி மாவட்டத்தில் திருக்குறுங்குடியில் இருந்து கடையம் வரை 895 சதுர கி.மீ. பரப்பளவில் இந்தியாவின் 17-ஆவது புலிகள் காப்பகமாக களக்காடு முண்டன்துறை அமைந்துள்ளது. பல்லுயிர்ப் பெருக்கத்துக்குப் புகழ்பெற்ற இங்கு புலி, சிறுத்தை, மான், மிளா, யானை போன்ற அரிய வகை விலங்கினங்கள், உலகில் வேறெங்கும் இல்லாத தாவர வகைகளும் உள்ளன. தமிழ்நாட்டின் இரண்டாவது பெரிய காப்பகம் ஆகும்.
# களக்காடு முண்டந்துறை புலிகள் காப்பகம்

## தோற்றம்

1962 ஆம் ஆண்டு, *களக்காடு புலிகள் சரணாலயமும்* (251&nbsp;சதுர கிலோ மீட்டர்கள்), *முண்டந்துறை புலிகள் சரணாலயமும்* (567&nbsp;சதுர கிலோமீட்டர்கள்) உருவாக்கப்பட்டன. 1988 ஆம் ஆண்டில், இந்த இருசரணாலயங்களையும் ஒன்றிணைத்து, இக்காப்பகம் உருவாக்கப்பட்டது. 1996 ஆம் ஆண்டு, இக்காப்பகத்துடன் கன்னியாகுமரி மாவட்டத்தினை ஒட்டியுள்ள *வீரப்புலி*, *கீழமலை* ஆகிய பாதுகாக்கப்பட்ட வனங்களிலுள்ள குறிப்பிட்ட (77&nbsp;சதுர கிலோமீட்டர்கள்) பகுதிகளையும் இணைக்கப்பட கூறப்பட்டது. மேலும், 2006 ஆண்டு, இக்காப்பகத்தின் முக்கியப் பகுதியை, இந்தியாவின் தேசிய பூங்காப்பகுதிகளுள் ஒன்றாக அறிவிக்கப்பட முன்மொழியப்பட்டது.
# களக்காடு முண்டந்துறை புலிகள் காப்பகம்

## அமைவிடம்

தமிழ்நாட்டில் உள்ள முண்டன்துறை திருநெல்வேலியில் இருந்து சுமார் 56 கி.மீ தொலைவில் அமைந்துள்ளது. இங்குள்ள வனவிலங்கு சரணாலயம் சுமார் 567 சதுர கிலோ மீட்டர் பரப்பளவில் அமைந்துள்ளது. குற்றாலத்துக்கு 75 கிலோ மீட்டர் தெற்கே உள்ள இந்த சரணாலயம் மேற்குத் தொடர்ச்சி மலையின் கிழக்குச் சரிவில் அமைந்துள்ளது. இதன் அருகிலுள்ள தொடருந்து நிலையம் நெல்லை-தென்காசி ரயில் பிரிவில் உள்ள அம்பாசமுத்திரம் ஆகும். இது 6 கிலோ மீட்டர் தொலைவில் உள்ளது. பருவ காலம் செப்டம்பர் தொடங்கி நவம்பர் வரை ஆகும்.
# களக்காடு முண்டந்துறை புலிகள் காப்பகம்

## சூழிடம்

- இக்காப்பகத்தின் வடக்கு, தெற்கு, மேற்கு திசைப்பகுதிகள் வனங்களால் சூழப்பட்டுள்ளது. இதன் கிழக்குப் பகுதியில் மட்டும் கிராமங்கள் உள்ளன. நூற்றுக்கும் மேற்பட்ட (~135) கிராம வனப்பாதுகாப்பு (Village Forest Protection Committees) குழுக்கள் உருவாக்கப்பட்டு, கட்டுப்பாடான வனமேலாண்மை செயற்படுத்தப்படுகிறது.
- இந்த சரணாலயத்தில் புலிகள் மட்டுமின்றி புள்ளிமான் கடம்பை மான்கள், காட்டுப்பன்றிகள், சிங்கவால் குரங்குகள் மிகுதியாக வாழ்கின்றன.
- இந்த சரணாலயப் பகுதியில் பாண தீர்த்தம் மற்றும் பாபநாசம் ஆகிய இரண்டு நீர் வீழ்ச்சிகள் உள்ளன. தாமிரபரணி நதியும் அதன் சில உப நதிகளும் இந்த சரணாலயப் பகுதியில் ஓடுகின்றன.
# களக்காடு முண்டந்துறை புலிகள் காப்பகம்

## சூழிடம்

### சுற்றுலா

- மேற்கு தொடர்ச்சி மலையிலுள்ள பாபநாசம் அணை, பாணதீர்த்த அருவி, சேர்வலாறு அணை, அகத்தியர் அருவி, மணிமுத்தாறு அணை, மணிமுத்தாறு அருவி போன்றவைகள் உள்ளன.
- ரோஜா படத்தில் வரும் *சின்ன சின்ன ஆசை* என்ற பாடல், இங்குள்ள பாணதீர்த்தம் அருவியில் எடுக்கப்பட்டதாகும்.
- வனத்துறையிடம் அனுமதி பெற்று இங்கு மலையேற்றத்தில் ஈடுபடலாம். காட்டுக்குள் தங்குவதற்கு தமிழ்நாடு வனத்துறை விருந்தினர் மாளிகை மற்றும் அருகில் அம்பாசமுத்திரத்தில் பொதுப்பணித்துறை ஓய்வு இல்லம் போன்றவை உண்டு.
# களக்காடு முண்டந்துறை புலிகள் காப்பகம்

## சிறப்புகள்

- இதில் அரிய வகை உயிரினங்கள் வாழ்கின்றன. காடுகளை பாதுகாப்பதற்காக 228 கிராம வனக்குழுக்கள் அமைக்கப்பட்டுள்ளன. புலிகளைக் காப்பகத்தில் மக்களுடன் கூடிய *வனப்பாதுகாப்புத் திட்டமான சூழல் மேம்பாட்டு திட்டம்*, கடந்த 1995 ஆம் ஆண்டு உலக வங்கியினால் தொடங்கப்பட்டது. கடந்த 17 ஆண்டுகளாக, இத்திட்டம் சிறப்பாக செயல்பட்டு வருகிறது. மக்களுடன் ஒருங்கிணைந்து காடுகள் பாதுகாப்பில்(the ‘Best coexistence and buffer zone management') முக்கிய பணியாற்றியதற்காக, இக்காப்பகத்திற்கு தேசிய புலிகள் ஆணையத்தின் (National Tiger Conservation Authority (NTCA)) சிறந்த விருது கிடைத்துள்ளது.
- 2010/11 ஆண்டு நிதியாண்டில், உரூபாய்194.33 இலட்சங்களை, புலிகள் திட்டத்திற்காக தர, 28. ஆகத்து 2010 தேதியில் தேசிய புலிகள் பாதுகாப்பு ஆணையம் இசைந்துள்ளது குறிப்பிடதக்க வளர்ச்சியாகும்.
# களக்காடு முண்டந்துறை புலிகள் காப்பகம்

## உயிரின வகைமை

உலக அறிஞர்களால், உயிரின வகைமை உள்ள இடங்களில் 18 முக்கியமென அறிவிக்கப்பட்டுள்ளன. அவற்றில் இக்காப்பகமும் ஒன்றாகும். இக்காப்பகத்தில் 32 தாவர இனங்களும் 17 விலங்கு இனங்களும் அழியும் நிலையிலுள்ளவை என பட்டியலிடப்பட்டுள்ளன.
# களக்காடு முண்டந்துறை புலிகள் காப்பகம்

## உயிரின வகைமை

### விலங்கினங்கள்

களக்காடு முண்டன்துறை புலிகள் காப்பகத்தில் சிறுத்தை, மான், மிளா, யானை, புலி போன்ற அரிய வகை விலங்கினங்கள் காணப்படுகிறது. திசம்பர், 2014ஆம் ஆண்டு கணக்கெடுப்பின்படி, 45 சிறுத்தைகளும் 14 புலிகளும் இருப்பது தெரியவந்துள்ளது. இது, முந்தைய ஆண்டைவிட அதிகம்.  
இந்த சரணாலயத்தில் புலிகளை தவிர சிறுத்தைகள், நரிகள், கழுதைப் புலிகள், காட்டுப் பூனைகள், பலதரப்பட்ட குரங்குகள் மற்றும் கடம்பை மான்களையும் காணலாம். 2014ஆம் ஆண்டில் புலிகள் மற்றும் சிறுத்தைகளின் பெருக்கம் கூடியுள்ளது.
# களக்காடு முண்டந்துறை புலிகள் காப்பகம்

## பயன்கள்

1970களில் தாமிரபரணி நீர் பிடிப்புப் பகுதிகளில் இலட்சக்கணக்கான மரங்கள் வெட்டப்பட்டன. இதனால் வற்றாத ஜீவநதி என்று பெயர்பெற்ற தாமிரபரணியாறு 1980களில் வறண்டது. இதன் பிறகு தாமிரபரணிக்கு நீர் வழங்கும் காடுகளின் முக்கியத்துவத்தை உணர்ந்த அன்றைய அரசு களக்காடு முண்டந்துறை புலிகள் காப்பகத்தை அறிவிதது இங்குள்ள காட்டை மேம்படுத்த உலக வங்கி உதவியுடன் திட்டங்கள் வகுத்து செயல்பட்டது. இதன் பிறகு இப்பகுதியின் காடு உயிர்பெற்றது. இதன் விளைவுகள் விரைவில் தெரியத் துவங்கின. 1946இல் இருந்து 1990 வரை தாமிரபரணி அணைக்கு நீர்வரத்து சராசரியாக 13000 கன அடியாக இருந்தது. ஆனால் புலிகள் காப்பகம் உருவானதால் காட்டின் தரம் மேம்பட்டதால் 1990க்குப் பிறகு அணைக்கு வந்த சராசரி நீர்வரத்தானது 26000 கன அடியாக அதிகரித்தது. மழையளவும் கூடியது.
# களக்காடு முண்டந்துறை புலிகள் காப்பகம்

## இவற்றையும் காணவும்

- பிற தமிழ்நாட்டு புலிகள் காப்பகங்கள்.
1. முதுமலை தேசியப் பூங்கா
1. இந்திரா காந்தி வனவிலங்கு உய்வகம் மற்றும் தேசியப்பூங்கா
1. சத்தியமங்கலம் வனவிலங்கு உய்வகம் மற்றும் புலிகள் காப்பகம்
1. களக்காடு தலையணை
# வார்ப்புரு:Infobox national football team

| label29 = பங்கேற்புகள்
| data29 = } Cup|}]] இல்'')}}
| label30 = சிறந்த முடிவு
| data30 = }  
| header31 = }
| label32 = பங்கேற்புகள்
| data32 = }
| label33 = சிறந்த முடிவு
| data33 = }  
| header34 = }
| label35 = பங்கேற்புகள்
| data35 = }
| label36 = சிறந்த முடிவு
| data36 = }  
| header37 = }
| label38 = Appearances
| data38 = }
| label39 = Best result
| data39 = }  
| header40 =
| label41 = பங்கேற்புகள்
| data41 = }
| label42 = சிறந்த முடிவு
| data42 = }  
| header43 =
| label44 = Appearances
| data44 = }
| label45 = Best result
| data45 = }  
| header46 = Cup]]}}
| label47 = Appearances
| data47 = }
| label48 = Best result
| data48 = }  
| header49 = Cup]]}}
| label40 = Appearances
| data50 = }
| label51 = Best result
| data51 = }  
| header52 =  
| label53 = இணையதளம்
| data53 = }
}}<includeonly></includeonly><noinclude></noinclude>
# சூடிய பூ சூடற்க

**சூடிய பூ சூடற்க** என்பது நாஞ்சில் நாடன் எழுதிய சிறுகதைத் தொகுப்பு. இந்நூலில் மொத்தம் 15 சிறுகதைகள் இடம் பெற்றுள்ளன. இந்நூலுக்காக நாஞ்சில் நாடன் சாகித்ய அகாதமி பரிசு (2010) பெற்றுள்ளார். இவற்றில் இடம்பெற்றுள்ள சிறுகதைகள் 2006, 2007-ஆம் ஆண்டுகளில் உயிர்மை, உயிர் எழுத்து, ஆனந்த விகடன், ஓம் சக்தி, ரசனை, தினமணி, யுகமாயினி இதழ்களில் வெளியானவை.
# தமிழீழத் தேசிய காற்பந்து அணி

**தமிழீழத் தேசியக் கால்பந்தாட்ட அணி** (*Tamil Eelam National Football Team*) என்பது தமிழீழத்தின் சார்பாக தமிழீழ உதைப்பந்தாட்டக் கழகம் 2012 ஆம் ஆண்டில் உருவாக்கிய கால்பந்தாட்ட அணியாகும். இவ்வணியில் கனடா, ஐக்கிய இராச்சியம், சுவிட்சர்லாந்து ஆகிய நாடுகளில் உள்ள புலம்பெயர் ஈழத்தமிழ் இளைஞர்கள் சேர்க்கப்பட்டுள்ளனர். இந்த அணி ஐக்கிய நாடுகள், மற்றும் பன்னாட்டுக் காற்பந்தாட்டக் கழகங்களின் கூட்டமைப்பு (ஃபீஃபா) ஆகியவற்றின் அங்கீகாரம் பெறாதது, ஆனாலும், 2012 ஆம் ஆண்டில் இருந்து புதிய கூட்டமைப்பு வாரியத்தில் (Nouvelle Fédération-Board, NFB) முழுமையான உறுப்புரிமை பெற்றுள்ளது. தமிழீழ உதைப்பந்தாட்டக் கழகம் சுயாதீன காற்பந்துக் கழகங்களின் கூட்டமைப்பில் (கொனிஃபா) உறுப்புரிமை கொண்டுள்ளது. 2020 மார்ச் நிலவரப்படி, தமிழீழ அணி கொனிஃபா உலகத் தரவரிசையில் 16-ஆவதாக உள்ளது.  
2012 ஆம் ஆண்டில் ஈராக்கிய குர்திஸ்தானின் எர்பில் நகரில் நடைபெற்ற 2012 வீவா உலகக்கோப்பை போட்டியில் இது முதன் முதலாகப் பங்குபற்றியது. தமிழீழ அணி இவ்வாறான ஒரு பன்னாட்டுப் போட்டியில் பங்குபற்றியது இதுவே முதற்தடவையாகும்.
# தமிழீழத் தேசிய காற்பந்து அணி

## வரலாறு

தமிழீழ கால்பந்துக் கழகம் 2012 ஏப்ரல் 8 இல் உலக தமிழ் இளையோர் அமைப்பினால் ஆரம்பிக்கப்பட்டது. தமிழீழ தேசிய கால்பந்து அணி தனது முதலாவது பன்னாட்டுப் போட்டியை குர்திஸ்தானில் நடைபெற்ற 2012 வீவா உலகக்கோப்பையுடன் ஆரம்பித்தது. இப்போட்டியில் இவ்வணி 7வது இடத்தைப் பிடித்தது. இவ்வணி பின்னர் 2013 சூலையில் மாண் தீவில் நடைபெற்ற டின்வால்டு ஹில் பன்னாட்டு கால்பந்துப் போட்டித் தொடரில் பங்குபற்றி 3வது இடத்தைப் பிடித்தது. சூன் 2014 இல் தமிழீழ அணி சுவீடன் சாப்மி பிரதேசத்தில் நடைபெற்ற கொனிஃபா உலகக்கிண்ணப் போட்டியில் பங்குபற்றியது. 2023 ஆகத்து 3 முதல் ஆகத்து 8 வரை லிசுபனில் நடைபெற்ற முதலாவது கொனிஃபா ஆசியக் கிண்ணத்துக்கான சுற்றுப் போட்டியின் இறுதிப்போட்டியில் போட்டியில் தமிழீழ அணி உமாங்கு அணியை 3:1 என்ற கணக்கில் வென்று ஆசியக் கோப்பையை வென்றது.
# தமிழீழத் தேசிய காற்பந்து அணி

## வீவா உலகக் கிண்ணம், 2012

இப்போட்டிகளில் கலந்து கொள்வதற்காக உலகளாவிய தமிழ் இளையோர் அவையின் முயற்சியால் தமிழீழம் சார்பாக போட்டியிட தமிழீழ அணி உருவாக்கப்பட்டது. இவ்வணியில் கனடா, சுவிட்சர்லாந்து, மற்றும் பிரித்தானியா ஆகிய நாடுகளைச் சேர்ந்த தமிழீழ காற்பந்தாட்ட விளையாட்டு வீரர்கள் பங்குபற்றினர். தமிழீழ அணியின் முதலாவது ஆட்டம் 2012 சூன் 5 ஆம் நாள் ரேத்சியா அணிக்கு எதிராக இடம்பெற்றது. பன்னாட்டுப் போட்டிகளில் தனது முதலாவது வெற்றியை 2012 சூன் 9 ஆம் நாள் ரேத்சியா அணிக்கு எதிரான போட்டியில் (4-0) பதிவு செய்து கொண்டது.
# தமிழீழத் தேசிய காற்பந்து அணி

## வீவா உலகக் கிண்ணம், 2012

### வீவா உலகக்கிண்ணச் சாதனைகள்

**-**  
| **மொத்தம்** | **சிறந்தது: 7வது** | **4** | **1** | **0** | **3** | **4** | **11** | } |
| --- | --- | --- | --- | --- | --- | --- | --- | --- |  
| ஆண்டு | சுற்று | கோல் | முடிவு |
| --- | --- | --- | --- |
| 2012 |  |  |  |
| குழு ஆட்டம் | **0 – 1** | தோல்வி |  |
| குழு ஆட்டம் | **0 – 3** | தோல்வி |  |
| 5ம்-8ம் இடங்களுக்காக | **0 – 7** | தோல்வி |  |
| 7ம் இடத்துக்காக | **4 – 0** | வெற்றி |  |
# தமிழீழத் தேசிய காற்பந்து அணி

## வீவா உலகக் கிண்ணம், 2012

### 2012 வீவா உலகக்கிண்ண அணி வீரர்கள்

தமிழீழ அணிக்காக பின்வரும் வீரர்கள் விளையாடினார்கள்:
| ஹரீந்திரன், செல்வானந்தன் | 1 | GK | வல்வை புளூஸ் | align=0 |  |
| --- | --- | --- | --- | --- | --- |
| ஜெயசிங்கம், சஞ்சீவ் | 14 | MF | கிலென்பூர்க் நோபில்டன் | align=0 |  |
| கந்தவனம், புஷ்பலிங்கம் | 5 | DF | கனடிய தமிழ் கால்பந்துக் கழகம் | align=0 |  |
| நகுலேந்திரன், மேனன் | 12 | MF | ஸ்கார்பரோ ரேஞ்சர்சு | align=3 |  |
| நல்லதம்பி, பிரவீன் | 9 | MF | அஃபொல்டேர்ன் | align=0 |  |
| நல்லையா, ரதீஷ் | 15 | MF | கிழக்கு இலண்டன் எலீட் | align=0 |  |
| நம்பியார், மாகி | 10 | MF | வாட்ஃபோர்டு அகாதமி | align=0 |  |
| நம்பியார், ராகேஷ் | 3 | DF | சான்டோஸ் | align=0 |  |
| பிரேம்குமார், கஜன் | 8 | MF | மகாஜனா | align=0 |  |
| சடாச்சரலிங்கம், ஜனார்த்தன் | 17 | MF | ஸ்கார்பரோ அசூரி புளூஸ் | align=0 |  |
| சிறீ, ரோஷ் | 11 | FW | சன்ரைசு | align=1 |  |
| தவராஜா, கிருஷாந்த் | 6 | MF | எஃப்சி சக் | align=0 |  |
| வைரவமூர்த்தி, லக்சுமன் | 4 | DF | யூனியன் எஃப்சி | align=0 |  |
| விக்னேசுவரராஜா, அருண் | 13 | DF | யோர்க் பிராந்திய ஷூட்டர்சு | align=0 |  |
| ரவீதரன், வினோஜன் | 7 | FW | சென். காலென் | align=0 | } |
# தமிழீழத் தேசிய காற்பந்து அணி

## டின்வால்டு பன்னாட்டுக் கால்பந்துப் போட்டி, 2013

2013 சூலை 4 முதல் சூலை 7 வரை மாண் தீவில் இடம்பெற்ற ஃபீஃபாவினால் அங்கீகரிக்கப்படாத நாடுகள் பங்குபற்றிய டின்வால்டு பன்னாட்டு கால்பந்துப் போட்டியில் தமிழீழ அணியும் பங்குபற்றியது. இப்போட்டித்தொடரில் மாண் தீவு, இரேத்சியா, அல்டேர்னி, ஒக்சித்தானியா, சீலாந்து வேள்புலம், ஆகிய கால்பந்து அணிகளுடன் தமிழீழக் காற்பந்து அணியும் மோதியது. சீலாந்துடனான முதலாவது ஆட்டத்தில் 5-3 என்ற இலக்குக் கணக்கில் தமிழீழ அணி வெற்றி பெற்றது. இரண்டாவது போட்டியில் ஒக்சித்தானியாவுடன் மோதி 0-5 என்ற இலக்குக் கணக்கில் தோற்றது. ஆனாலும், இறுதிப் போட்டியில் மூன்றாவது இடத்துக்காக இடம்பெற்ற போட்டியில் இரேத்சியாவுடன் விளையாடி அவ்வணியை 5-0 என்ற கணக்கில் வென்று மூன்றாவது இடத்தைக் கைப்பற்றியது.  
;தமிழீழ அணியில் பங்குபற்றிய வீரர்கள்:
- அந்தோனி நாகலிங்கம் (பந்துக் காப்பாளர்)
- அருண் விக்னேஸ்வராஜா
- கதிரவன் உதயணன்
- சிவரூபன் சத்தியமூர்த்தி
- கெவின் நாகேந்திரா
- கஜேந்திரன் பாலமுரளி
- ரொன்சன் வல்லிபுரம்
- மதன்ராஜ் உதயணன்
- பிரவீன் நல்லதம்பி
- ஷாசில் நியாஸ்
- பனுசாந்த் குலேந்திரன்
- பிரஷாந்த் ராகவன்
- மேனன் நகுலேந்திரன்
- ஜிவிந்தன் நவநீதகிருஷ்ணன்
- உமேஷ் சுந்தரலிங்கம்
# தமிழீழத் தேசிய காற்பந்து அணி

## கொனிஃபா உலக கால்பந்துக் கிண்ணம், 2014

**-**  
| **மொத்தம்** | **சிறந்தது: 11வது** | **4** | **1** | **0** | **3** | **12** | **15** | } |
| --- | --- | --- | --- | --- | --- | --- | --- | --- |  
| ஆண்டு | சுற்று | நாள் | அரங்கு | கோல் | முடிவு |  |
| --- | --- | --- | --- | --- | --- | --- |
| 2014 |  |  |  |  |  |  |
| சுற்று 1 (குழு ஏ) | align= | சாம்கிராஃப்ட் அரங்கு, ஓஸ்டர்சுன்ட், சுவீடன் | ** | '0 – 2''' | தோல்வி |  |
| சுற்று 1 (குழு ஏ) | align= | சாம்கிராஃப்ட் அரங்கு, ஓஸ்டர்சுன்ட், சுவீடன் | ** | '0 – 9''' | தோல்வி |  |
| முதல் சுற்றுக்காக | align= | சாம்கிராஃப்ட் அரங்கு, ஓஸ்டர்சுன்ட், சுவீடன் | ** | '2 – 4''' | தோல்வி |  |
| இரண்டாம் சுற்றுக்காக | align= | சாம்கிராஃப்ட் அரங்கு, ஓஸ்டர்சுன்ட், சுவீடன் | ** | '10 – 0''' | வெற்றி | } |  
;தமிழீழ அணியில் பங்குபற்றியோர்:
- செல்வானந்தன் ஹரீந்திரன் (வல்வை புளூஸ், இங்கிலாந்து))
- முகம்மது நசீர் (யூஎஸ் சென் டெனிசு, பிரான்சு)
- மயூரன் செல்லையா (சீஎஸ் ஈழவர், பிரான்சு)
- சிவரூபன் சத்தியமூர்த்தி (எசென், செருமனி)
- ரோன்சன் வல்லிபுரம் (ஆல்னேசியன், சிஎஸ் ஈழவர், பிரான்சு)
- ராகவன் பிரசாந்த் (டிரான்சி யுனைட்டட், சிஎஸ்டி 93, பிரான்சு)
- கஜேந்திரன் பாலமுரளி (தலைவர், டூஸ்புர்க், செருமனி)
- ஜிவிந்தன் நவநீதகிருஷ்ணன் (07 ஐடல்சைம், செருமனி)
- நகுலேந்திரன் மேனன் (ஸ்கார்பரோ ரேஞ்சர்சு, கனடா)
- மயூரன் ஞானசேகரம் (பெர்லினர் அமெச்சூர், தமிழ் திக்கி தக்க, செருமனி)
- அரிசன் ராஜசிங்கம் (ஈழம் சலேஞ்சர்சு, கனடா)
- கதிரவன் உதயன் (வல்வை புளூஸ், இங்கிலாந்து)
- மதன்ராஜ் உதயணன் (வல்வை புளூஸ், இங்கிலாந்து)
- உமேஷ் சுந்தரலிங்கம் (கனடா)
- கிறிஸ்ட்மன் குணசிங்கம் (பொலிஸ்போர்த்திவா பொர்சானீசு, இத்தாலி)
- கெவின் நாகேந்திரா (சென் ரோஸ், ஐக்கிய இராச்சியம்)
- பிரசாந்த் விக்னேஸ்வரராஜா (ஜார்விஸ், யோர்க் ஷூட்டர்ஸ், கனடா)
- மயூரன் ஜெகநாதன் (தமிழ் ஸ்டார்ஸ் டோர்ட்மன், செருமனி)
- ராகேஷ் நம்பியார் (பயிற்சியாளர், சான்டோஸ், இங்கிலாந்து)